Bolešov

Bolešov (hungare Bolesó [boleŝO]) estas vilaĝo kaj municipo en Slovakio.

 Situo 
Bolešov situas laŭ dekstra bordo de Váh, laŭ traira flankovojo, laŭ fervojo Nová Dubnica-Lednické Rovne. Ilava troviĝas je 8 km.

 Historio 
La loko estis loĝata dum 6000 jaroj. En la 11-a jarcento estis tie vilaĝo kun templo, kiun la tataroj detruis en 1241. La unua mencio okazis pri la vilaĝo en 1331 laŭ tiama hungara ortografio "Bolleso". En 1431 la husanoj detruis la setlejon. En 1648 tertremo, en 1748 kaj en 1813 inundo okazis. En 1784 loĝis tie 490 vilaĝanoj (91 familioj) en 61 domoj, en 1828 554 vilaĝanoj en 33 domoj. En 1831 pro ĥolero multaj mortis. En 1910 laŭ la popolnombrado vivis en Bolesó 385 homoj, (slovakoj en majoritato, germanoj en minoritato). Ĝis Traktato de Trianon la komunumo apartenis al Hungara reĝlando, al Trencsén (reĝa departemento), al distrikto de Púchov, poste al Ĉeĥoslovaka respubliko, dum la 2-a mondmilito kaj ekde 1993 al Slovakio. En 1943 la najbara vilaĝeto aliĝis al Bolešov. En 2001 vivis tie 1438 homoj, (1419 slovakoj).

 Vidindaĵoj 
 romkatolika preĝejo omaĝe al Apostolo Sankta Andreo de 1939
 kapelo el la 18-a jarcento
 renesanca kastelo el la 17-a jarcento, post jarcento barokiĝis, en 1880 renoviĝis 

Kategorio:Municipoj en distrikto Ilava